Ille Brød

Ille Brød er et bakeri på Grünerløkka i Oslo, spesialisert på brød fra surdeig. Bakeriet ble etablert i 2017, har fått flere priser for produktene og har utgitt en bok om surdeigsbakst.

Bakgrunn 

Bakeriet ble startet av Martin Fjeld og Casper Lugg. Begge er fra Fredrikstad, der er uttrykket «ille bra» brukes for å beskrive noe særdeles bra. Fjeld og Lugg begynte å karakterisere særlig vellykket bakst som «ille brød».

De etablerte seg først på Bygdøy i 2015 med navnet «Bygdøy surdeigsbakeri», men flyttet i 2017 virksomheten til Grünerløkka der de etablerte seg under navnet Ille Brød.

Bakeriet ble tildelt organisasjonen Debios Matprisen for 2021. I 2022 kåret Aftenpostens lesere Ille Brød til beste bakeri i Oslo.

Driverne av bakeriet har utgitt en bok om surdeigsbrød som har solgt godt og er oversatt til syv språk. Våren 2023 søkte bedriften om lån for å utvide virksomheten, men fikk nei fra flere banker. Gjennom folkefinansiering fikk Ille Brød inn 2,3 millioner kroner, nesten halvparten av målet på 5 millioner.

Bibliografi 

 Casper André Lugg, Martin Ivar Hveem Fjeld: Surdeig, Forlaget Vigmostad & Bjørke AS, Oslo 2015, ISBN 9788241911309
 Alan Bates, Martin Ivar Hveem Fjeld, Kate¿ina Soukupová, Anca Ti¿nc: Surdeigsbakst fra Ille brød, Forlaget Vigmostad & Bjørke AS, Oslo 2022, ISBN 9788241956935

Referanser

Eksterne lenker 
 

Norske bakerier
Næringsliv i Oslo
Kokebøker
Selskaper etablert i 2017